text: TotsRucs - Lost - Perduts (VO +subs) (Lost)
  Lost - Perduts (VO +subs) (Lost)
  Aventures, Drama, Fantasia, Misteri, Thriller
  Lost (en català Perduts) és una sèrie de televisió nord-americana emesa per la cadena ABC. Combina el drama, el suspens i l'aventura, tot això amanit amb tocs d'humor. Creada per J. J. Abrams, és produïda per Bad Robot Production i Touchstone Television.
  La història es centra en les vides d'un grup de supervivents d'un accident aeri, que van a parar a una illa "deserta" del sud de l'Oceà Pacífic plena de misteris i anomalies. Cada capítol té un protagonista principal, al voltant del qual gira l'argument de l'episodi. A la majoria de capítols, el personatge central es troba davant d'un conflicte interior relacionat amb algun aspecte de la seva vida anterior i que és mostrat en escenes retrospectives durant l'episodi.
  Actualment s'està emetent la quarta temporada i, segons informacions recents, la sèrie en tindrà fins a 6. La quarta temporada va començar la seva emissió a Estats Units el 31 de Gener del 2008 i consta de 13 capítols (n'havien de ser 16 però la vaga de guionistes l'ha fet reduir).
  La cinquena i la sisena temporada tindran 35 capítols entre totes dues. El fet que les 3 darreres temporades tinguin menys capítols és degut a l'acord al que van arribar els productors i els creadors de la sèrie. Aquests últims, tenien la intenció de què la sèrie durés 5 temporades de 24 capítols cadascuna, ja que la trama està pensada perquè tots els misteris que s'han anat presentant fins avui es resolguin sense allargar-la innecessàriament.